
פסק דין 

1.
מהן זכויותיהם של עובדים פלסטינאים, שהפסיקו לעבוד במפעל ישראלי באזור התעשייה "ארז" שברצועת עזה בשל תוכנית ההתנתקות. זוהי בתמצית ההכרעה שבאה לפנינו, אשר בנויה משני נדבכים עיקריים: האחד, מהו הדין החל על העסקת העובדים – המצרי או הישראלי. השני – האם כאשר הפסקת העבודה נכפית על המעסיק מידי הממשלה, זכאים העובדים לפיצויי פיטורים. 

2.
אזור התעשייה ארז (להלן: "ארז") הינו חלק מרצועת עזה, אשר נתפסה ע"י צבא ההגנה לישראל במלחמת ששת הימים. ההסדר המשפטי הנוהג בחבל ארץ זה הוא של "תפיסה לוחמתית". משמעות תפיסה משפטית זו היא שהמשפט, השיפוט והמנהל של מדינת ישראל אינם חלים באזור זה. המשטר המשפטי החל באזורים אלה נקבע ע"י כללי המשפט הבינלאומי הפומבי ובמרכזם הכללים העוסקים בתפיסה לוחמתית (בג"ץ 1661/05 המועצה האזורית חוף עזה – כנסת ישראל פ"ד נט (2) 481, 514). 


בכך אין כדי למנוע מבית המשפט מלהחיל את הדין הישראלי על אירועים, או סכסוכים שהתרחשו בשטחים אלו בתחום המשפט הפרטי. זהו עניין למשפט הבינלאומי הפרטי, הקובע איזה דין יחול במקרה נתון של סכסוך במשפט הפרטי (ע"א 1432/03 ינון יצור ושיווק מוצרי מזון בע"מ נ' קרעאן פ"ד  נט (1) 345, 356 (2004). 

3.
אזור התעשייה בארז הוקם בתחילת שנות ה-70 במטרה לעודד תעסוקת פלסטינאים באזורי תעשיה  בקו התפר. האזור הגיע לשיא פעילותו לאחר יישום הסכמי אוסלו. עד לשנת 2003 פעלו בארז כ- 200 עסקים, מחציתם ישראלים והיתר פלסטינאים. במפעלים הועסקו כ-4500 עובדים פלסטינים לצד 500 עובדים ישראלים. כ-70% מהפועלים הפלסטינים הועסקו ע"י חברות ישראליות בתחום הטקסטיל, הנגרות והמתכת. העסקים הפלסטינים העסיקו עובדים בבתי מלאכה, מסגריות ומוסכים (ראה סעיפים 4-2 למכתבה של היועצת המשפטית בצה"ל, לענייני רצועת עזה, מיום 5.3.06 – נספח ג' לסיכומי הנתבעת). 

4.
בחודש דצמבר 2003 הכריז ראש הממשלה דאז, אריאל שרון על תוכנית מדינית – ביטחונית – לאומית להתנתקותה של מדינת ישראל מאזורי חבל עזה וצפון השומרון. חוק יישום תוכנית ההתנתקות תשס"ה – 2005 התקבל בכנסת ביום 16.2.05. ארבעה ימים לאחר קבלת החוק ב- 20.2.05 התקינו ראש הממשלה ושר הביטחון שני צווי פינוי ביניהם התייחס אחד למועד הפינוי של כל שטח חבל עזה שהוא 20.7.05. כעבור כשלושה חודשים ב-19.5.05, הותקנו צווים שתיקנו את מועד הפינוי ל- 15.8.05. 

5.
לאחר ההכרזה על ההתנתקות, ביצעו ארגוני טרור בחודשים הראשונים של שנת 2004, שורה של פיגועים במסוף הכניסה של העובדים הפלשתינאים לאזור התעשייה ארז ובאזור התעשייה עצמו. הפיגועים הובילו למספר סגרים שהוכרזו בזה אחר זה.

6.
הנתבעת, העוסקת ביצור חממות ועיקר פעילותה התמקד ביצוא, העסיקה באותה עת 142 פלסטינאים ביניהם התובעים. אלו נעדרו ימים רבים וגרמו לתקלות ופיגור בייצור ובאספקת המוצרים לחו"ל. 

7.
פיגוע תופת שארע באפריל 2004 במסוף הכניסה לאירוע, הביא להקשחת קריטריון גיל הנכנסים לאזור. 


אם באפריל 2004 קריטריון גיל הפועלים עמד על 20 שנים ומעלה  ומכוחו נכנסו כל עובדי הנתבעת 1 142 פועלים, בחודש יוני 2004 הועלה גיל הנכנסים ל-30 ומעלה  וכן נקבעה מכסה למפעלים שעמדה רק על 20% מהפועלים שנותרו. כך הגיעו למפעל בחודש יוני 2004 20 פועלים בלבד. ב- 9/04 הוגדל מספר הפועלים ל-32 ומחודש ינואר 2005 עד להתנתקות באוגוסט 2005 הצטמצמה המכסה למספר עובדים בודדים.


לכך יש להוסיף, כי בתקופה שמספטמבר 2004 עד דצמבר 2004 הוכרז סגר רצוף. 

8.
מרבית התובעים בתיק זה, טוענים כי מועד הפסקת עבודתם הוא אפריל 2004, שממנו ואילך החלו סגרים (כך בכל חודש מאי, חלק מחודש יוני), והוקשחו הקריטריונים של הכניסה לארז . 

9.
בטרם נפנה לקבוע מהן הזכויות המגיעות לתובעים, נכריע תחילה מהו הדין החל על העסקתם. בהתאם להסכמה שמצאה ביטויה בהחלטה מיום 15.3.07 לא היה צורך לקבוע מהו הדין החל, שכן הצדדים לא חלקו שהוא הדין המצרי, וזאת בהתאם לפסק הדין של בית הדין הארצי בעניין המועצה המקומית גבעת זאב. משמעותה של הסכמה זו  היא - שתביעותיהם של התובעים לדמי הבראה, דמי חגים, ביגוד ונסיעות לא נלקחו בחשבון. 


המחלוקת בשלב זה של הדיון התמצתה בנסיבות סיום עבודתם של התובעים אשר השליכה לזכאותם לפיצויי פיטורים. עשרה מהתובעים הגישו תצהירים, ומרביתם הופיעו לדיון ונחקרו עליהם. מטעם הנתבעת נמסרה תעודת עובד ציבור של מתאם תעסוקה במנהלת התאום וקישור באזור חבל עזה, וכן של מנהל המפעל ומנכ"לו. 

לאחר שמיעת הראיות ובטרם הגשת סיכומי הצדדים, ניתן פסק הדין בבג"ץ, אשר שינה את ההלכה של בית הדין הארצי בעניין מועצה מקומית גבעת זאב. 

בנסיבות אלו ביקש בית הדין את התייחסות הצדדים לשאלת הדין החל, שכן לכאורה ניטל התוקף המשפטי להסכמתם בעניין הדין החל.

על כן וכאמור, נפתח את הכרעתנו בדין החל, ולאחר מכן נקבע למה זכאים התובעים. 

10.
הכרעה

הדין החל – האם לפי בג"ץ 5666/03                                                                                            

נביא כעת את עיקרי פסה"ד בבג"ץ לפיו, לכאורה יש להחיל את הדין הישראלי על העסקת התובעים. פסה"ד הביא את העקרונות, בתחילה את היישום לדיני העבודה ולבסוף את המסקנה לגבי המקרה הקונקרטי של הדין החל על העסקת עובדים פלסטינאים אצל מעבידים ישראלים בשטחים המוחזקים.

11.
המבחן המקובל לברירת הדין  בדיני חוזים הוא מבחן הסכמת הצדדים ובהעדרה, מבחן "מירב הזיקות". כאשר בוחנים זיקה של חוזה לדין מסוים, יש לשים לב למקום כריתת החוזה, מקום עריכת המשא ומתן קודם לכריתת החוזה, מקום ביצוע החוזה, זהות הצדדים, מקום מושבם, אזרחותם, שפת החוזה, מטבע התשלום, מקום תשלום המיסים ולכוונת הצדדים בעניין ברירת הדין. בית המשפט יתחשב בשיקולי מדיניות כללית של השיטה המשפטית ובעקרונות היסוד של התחום החוזי שלגביו מתבקשת ברירת הדין (סעיף 18 לפסה"ד). 

12.
כאשר עוסקים דנים בברירת הדין החל על יחסי עבודה יש לבחון אותו לפי המסד הכפול של תחום זה – המסד ההסכמי והמסד הקוגנטי, דהיינו, חוקי המגן במשפט העבודה הישראלי. זאת לצד עקרונות היסוד של השיטה המשפטית. הדבר יעשה באופן פנימי ע"י איתור הזיקות הרלבנטיות ומתן משקל לזיקות הנבחנות, ובאופן חיצוני – באמצעות עיקרון תקנת הציבור או בחינה חוקתית של זכאות הצדדים (סעיף 23 לפסק הדין). 

13.
במקרים שנדונו בעניין גבעת זאב לא הייתה התנייה מפורשת בחוזה הקובעת תחולתו של דין זה או אחר על יחסי העבודה בין הצדדים. לכאורה, בכך היה כדי להביא למסקנה כי הזיקה הטריטוריאלית מחייבת את החלת דין מקום ביצוע העבודה: אולם יש לבחון זיקות שונות  בשים לב למיוחד לדיני העבודה תוך התחשבות במצב המשפטי המיוחד


ב"מובלעות הישראליות". 

14.
השתתת כללי ברירת הדין על רכיב טריטוריאלי מביאה למסקנה כי בטריטוריה נתונה חל דין אחד בלבד. אולם, בשטחים המוחזקים קיים מצב משפטי רבגוני. על התושבים הישראלים המתגוררים בשטחים מוחלים חלקים נרחבים מהמשפט הישראלי ולצד חקיקה מיוחדת מטעם המפקד הצבאי החלה אף היא על התושבים הישראלים. התושבים הפלסטינאים המתגוררים באותם שטחים כפופים לדין הירדני  ולחקיקת המושל הצבאי החלה עליהם. 

15.
בשל אופי הטריטוריה, מתמתן משקל הזיקה הטריטוריאלית ובמסגרת מבחן "מירב הזיקות" יש לתת לזיקות האחרות ולעקרונות השיטה המשפטית משקל משמעותי יותר. כך יש לתת את הדעת לכך שתשלום השכר לעובדים נעשה במטבע ישראלי, מסמכים כמו, מכתבי פיטורים, תלושי שכר ופרטים נוספים – נכתבו בעברית, ימי המנוחה והחג נקבעו כמקובל בישראל ועוד. 


לכך יש להוסיף את עקרונות היסוד של דיני העבודה במסגרת בחינת הדין המהותי לפיהם יוחל דין זהה ושווה על כל העובדים שאין ביניהם שונות רלבנטית בהיותם מבצעים עבודה שווה או שוות ערך. החלת שתי מערכות דינים שונות על עובדים העובדים בצוותא כישראלי ופלסטינאי, עבור מעביד זהה, תוביל לאפליה אסורה, שכללי ברירת הדין של משפט העבודה לא נועדו להכשיר. לא ניתן לקבל דפוס העסקה הנסמך על אבחנה על בסיס שיוך לאומי ואתני של עובדים. 


מכאן, שהדין שיש להחיל על יחסי העבודה  הוא הדין בעל מירב הזיקות לחוזי ההעסקה – הוא הדין הישראלי. 

16.
הדין החל – האם הדין המצרי

הנתבעת מאבחנת את פסק הדין בבג"ץ לפי שלושה טעמים מרכזיים: ההבדל בין המובלעות הישראליות ביהודה ושומרון לבין ארז, לפי ההסכמות המפורשות או מכללא שהיו בין הצדדים, ומבחן מירב הזיקות. 

17.
הנתבעת טוענת כי אזור התעשייה ארז לא היה מובלעת ישראלית בתוך שטח פלסטינאי, מאחר ולא חלו עליו הכללים שיושמו ביהודה ושומרון. לא הוקמה שם רשות מוניציפאלית, לא נגבתה ארנונה, לא היה מעבר גבול שהיה צורך לעבור בו. מדובר באזור פלסטיני מוחזק ע"י הצבא מתוך מטרה לתת תעסוקה לתושבי רצועת עזה. 


בארז היו מפעלים בבעלות ישראלית לצד מפעלים בבעלות פלסטינית ובכולם הועסקו עובדים פלסטינים ששולם להם שכר על פי החוק המצרי. העובדים הישראלים שעבדו שם לא עבדו באותה עבודה ותנאיהם לא היו שונים על בסיס אתני. 


הישראלים עסקו בניהול ובהנדסה ולא בעבודות ייצור. דווקא החלת הדין הישראלי על העובדים הפלסטינאים, העובדים במפעלים ישראלים, תביא לאפליה בינם לעובדים הפלסטינאים במפעלים הפלסטינאים. 


בארז לא הוצאו צווים כמו באיו"ש מטעם המפקד הצבאי בדבר שכר מינימום. 

18.
עוד טוענת הנתבעת כי בין הצדדים הייתה הסכמה מפורשת או מכללא לפיה חלים דיני העבודה המצרים וכך נהגו במשך שנים רבות. הנתבעת לא סברה שתזדקק לחוזי העבודה, כאשר פינתה את המפעל ולכן אין בידיה מסמכים למעט דוגמת חוזה עבודה של חברה שכנה עם עובד, בו נקבע מפורשות כי הדין החל בין הצדדים הוא הדין המצרי. 

19.
העובדים הפלסטינאים לא עבדו בחגי ישראל, אך גם לא בחגיהם וזאת בשל שיקולי ביטחון מכוחם לא ניתן היה להיכנס לארץ. המטבע בו שולם שכר העובדים היה ישראלי מאחר והוא המטבע הנוהג ברצועת עזה. 

20.
העלאת טענה, המבקשת להחיל דין ישראלי באופן רטרואקטיבי, נגועה בשיהוי, מניעות וחוסר תום לב בולט, מאחר והיא נוגדת את ציפיותיהם הלגיטימיות של הצדדים. 

21.
הדין המצרי הוא הדין שחל על הצדדים גם כי לא ניתן לומר עליו באופן גורף כי הוא גרוע או טוב פחות מהחוק הישראלי. 

22.
ישום הפסיקה למקרה שלפנינו

כפי שנפסק בבג"ץ גבעת זאב, הזיקה הטריטוריאלית אינה מביאה למסקנה חד משמעית, כך גם  במקרה שבפנינו. יהיו ההגדרות המשפטיות אשר יהיו לשטח הנקרא אזור התעשייה בארז – אין חולק כי מדובר באזור שהוא בשליטה ובניהול ישראלי. פלסטינאים המבקשים להיכנס לארז היו זקוקים להיתרי כניסה מאת רשויות הביטחון הישראליות. על ישראלים שנכנסו לארז המשיכו לחול הדינים הישראלים – כדיני העבודה והביטחון הסוציאלי. 

23.
יחד עם זאת, ברור לנו כי הנהירה של עסקים לארז, נעשתה מתוך שיקול מרכזי אחד - העלות הנמוכה של העסקת עובדים, והיכולת לייצר סחורה, בתנאים הדומים לאלו שחברות ישראליות מקבלות בארצות שונות מחוץ לישראל. 


מאידך, גם אם תבנית העסקה שכזו נמשכה שלושים ושש שנים, אין בה כדי ללמד על הסכמה מדעת שהייתה לעובדים לעבוד תחת החוק המצרי. שכן, ספק אם הייתה לעובדים אלו ברירה. הנחיתות המובנית שיש לעובדים הפלסטינאים אינה יכולה להפוך תחליף להסכמה מכללא. 

24.
זיקות אחרות הלקוחות מעולם דיני העבודה מלמדות על קשר אמיץ לדין הישראלי מאשר לדין המצרי. המכתבים שהעובדים קיבלו היו בעברית (דוגמאות צורפו לכתבי ההגנה), תלושי שכר בעברית (צורפו לכתבי התביעה), השכר שולם בשקלים, ימי החג והמנוחה היו לפי המקובל בישראל ואצל הפלסטינאים. לא הובאו בפנינו חוזים שנחתמו עם התובעים, ועל כן אין בידינו לקבל חוזה שנחתם בין חברה אחרת שפעלה בארז לבין עובד פלסטינאי. 

25.
נראה לנו כי יש ללכת בדרך שהתווה בג"ץ לפיה - בהעדר הסכמה ברורה של הצדדים - יש לשאוף לכך שבתחום יחסי העבודה יחול דין זהה על כל העובדים המבצעים עבודה שווה או שוות ערך: 


"כשם שעל התקשרותו של עובד פלסטיני המועסק, מכוח היתרים מתאימים, בשטחה של מדינת ישראל אצל מעביד ישראלי, יחול – בהיעדר הסכמה אחרת או זיקות ממשיות אחרות – הדין הישראלי, כך יחול הדין הישראלי גם על התקשרותו של עובד פלסטיני המועסק, מכוח היתרים מתאימים, אצל מעסיק ישראלי ב"מובלעת ישראלית". אין להפלות בין השנים, כשם שאין להפלות בינם לבין עובד ישראלי המועסק אצל אותו מעביד ישראלי ב"מובלעות הישראליות" עצמן, ככל שהוא מבצע עבודה שווה או שוות ערך. דפוסי ההתקשרות הם אותם דפוסים. אבחנה מסוג זה הסומכת על אזרחות או לאום היא פסולה. אין היא מגלה שונות רלבנטית ואינה מתחייבת מן הנסיבות. כך לגבי אבחנה בין עובדים פלסטינים לבין עצמם וכך גם לגבי אבחנה בין עובדים פלסטינים לבין עובדים ישראלים. החלתן של שתי מערכות דינים שונות על עובדים העובדים בצוותא, עבור מעביד זהה, תוביל בהכרח לאפליה אסורה."

ראה - עמ' 24 לבג"ץ).

26.
הנתבעת טוענת, כי הישראלים שעבדו בארז, ביצעו עבודות שונות מאלו שהפלסטינאים ביצעו. אלא שהראיות שהובאו בתיק זה מלמדות אחרת. הן מנכ"ל הנתבעת מר משה כהן, (סעיף 17 לתצהירו) והן מנהל המפעל מר יצחק וייס (סעיף 6 לתצהירו) הודו, כי בעקבות הסגרים שהיו באזור, נאלצה הנתבעת לגייס כח אדם חלופי של עובדים ישראלים במחיר יקר יותר מעלות העובדים הפלסטינאים. העובדים הישראלים ביצעו את אותן עבודות שהפלסטינאים ביצעו. 


כך גם אישרו העובדים בעדויותיהם (עמ' 25, עמ' 31).


מכאן, שלא ניתן לקבל את טענת הנתבעת לפיה, העובדים הישראלים ביצעו עבודה שונה מזו של הפלסטינאים. כאשר הישראלים ביצעו עבודה זהה ובמקום עבודת הפלסטינאים חל עליהם ללא כל עוררין הדין הישראלי.

27.
עובדה זו מחזקת את המסקנה כי התגמול של העובדים בארז נעשה אך ורק על בסיס מוצא או השתייכות לאומית. 


אין בידינו לקבל את טענת הנתבעת לפיה, הדין המצרי אינו גרוע כל כך. כידוע, המחוקק הישראלי מצא לנכון להגן על העובד בדינים קוגנטיים כמו, חוק הגנת שכר תשי"ח 1958, חוק שכר מינימום, חוק שעות עבודה ומנוחה תשי"א 1951. החלת הדין המצרי פוגעת בזכויות היסוד של העובדים הפלסטינאים בניגוד למשפט העבודה. 


לו קבענו כי הדין המצרי חל על הצדדים, היינו מסירים מהעובדים הפלסטינאים את ההגנה הניתנת לעובדים הישראלים באותו מקום עבודה. הסרת הגנה שכזו הינה הפלייה פסולה, שיוצרת אבחנה בלתי מוסרית בין העובדים הפלסטינאים והעובדים הישראלים.

28.
הנה כי כן, וכן לפי מבחן מירב הזיקות והן לפי עקרונות היסוד של השיטה המשפטית בכלל ושל דיני העבודה בפרט, מגיעים אנו למסקנה כי על התובעים חל הדין הישראלי, זאת למרות היותו של מקום העבודה, נמצא מחוץ לשטח בו חל המשפט הישראלי. 

29.
נסיבות סיום עבודתם של התובעים


הנתבעת טוענת בסיכומיה כי יש להתעלם מגרסת התובעים, לפיה היתה לה כוונה ברורה לפטרם, משום שהעדיפה עובדים ישראלים על פניהם, וכן לא עשתה די כדי לדאוג לרישיונות כניסה עבורם. 


נאמר כעת, כי מוכנים אנו לקבל את גרסת הנתבעת, אך כפי שנראה בהמשך, גרסת התובעים אינה רחוקה כלל מגרסת הנתבעת ובמהותה היא תומכת בטענות הנתבעת. 

30.
הנתבעת טוענת, כי לא פיטרה את התובעים, מאחר וסיום עבודתם נכפה עליה בשל התערבות גורם שלטוני, חיצוני ליחסי העבודה. מאחר והממשלה החליטה לסגור את אזור התעשייה לקראת פינויו ובשל הפיגועים הרבים באזור, הוגבלה כניסת העובדים לארז, עד אשר נמנעה לחלוטין. הנתבעת הקפידה לנצל באופן מכסימלי את המכסות שהוקצו לה אולם אלו היו מינימליות. 


התובעים הציגו בתצהיריהם תמונה ממנה עולה, כי הנתבעת באמצעות אורגניה מסרה להם כי אינה מעוניינת להעסיק ערבים. ברור לנו כי אמירה זו מנוגדת לאינטרס של הנתבעת, אשר העסקת עובדים ישראלים חלף העובדים הפלסטינאים היתה יקרה ולא משתלמת מבחינה כלכלית. 


דברי העובדים אינם עולים בקנה אחד עם האמור בתעודת עובד ציבור של נציג מנהלת התיאום והקישור אשר ציין, כי מאז שהוסר הסגר ביוני 2004, עמדה מכסת העובדים שהותרה לנתבעת על 20 פועלים, ב- 9/04 הועלתה ל- 32 אלא שאז הוכרז שוב סגר למשך 4 חודשים, כאשר מחודש ינואר 2005 הופסקה כמעט כליל העסקת עובדים פלסטינאים. 

31.
בעדויות התובעים מצאנו חיזוק לגרסת הנתבעת: 

כך בעדותו של העובד מחמד בדיע אשכנתנה - 

"אפשר שהצבא מנע ממני להיכנס" (עמ' 26). 



"... ש. אז כמה עובדים מעזה היו כשנתנו לך להיכנס? 

  
             ת. 20 עובדים בתקופה האחרונה... ". (עמ' 27). 


העובד מוחמד סולטן 

... "באפריל 2004 עברנו את מחסום ארז באופן רגיל, נכנסנו כמות גדולה של עובדים... ". (עמ' 33). 


העובד סלים אבו סולטן  

... "ש. אבל לעזרום נתנו רק 20 עובדים, נכון? 

ת. נכון, הביאו 20 עובדים... (עמ' 37).

 ש. אתה יודע שמספטמבר עד   דצמבר 2004 היה סגר מלא באזור התעשיה. 

 ת. נכון, אבל למרות הכל הייתי עובד, הייתי ישן בתוך  

 המפעל. פעם בשבוע הולך הביתה... (עמ' 38). 

 (יצוין כי עובד זה ציין בתצהירו כי סיים לעבוד ב- 8/04). 

העובד זיאד אבו חדרה: 

... "כשמנעו ממני להיכנס לישראל ולא רצו להעסיק אותנו יותר, הכניסו אותנו כ- 20 עובדים ואני הייתי אחד האחראים... (עמ' 45). 

32.
יחד עם זאת, קבלת הגרסה העובדתית של הנתבעת, לפיה מדובר בהחלטת הממשלה והצבא, שלא היו בשליטת הנתבעת, אין בה כדי לשנות מהתוצאה לפיה הפסקת עבודה זו משמעה – פיטורים.  לא אחת, מעבידים נאלצים לנקוט בצעד של הפסקת עבודה של עובדים, עקב אילוץ שאינו בשליטתם. במקרה שלפנינו ההחלטה על ההתנתקות משמעותה הייתה אחת והיא סגירת המפעל. מקום העבודה של התובעים אינו קיים עוד, ומבחינה זו מדובר באקט של הפסקת עבודה המזכה את התובעים בפיצויי פיטורים. 


ככל שהנתבעת סבורה כי אקט הפיטורים נכפה עליה בשל התנהלות פגומה של המדינה או אורגניה, פתוחה בפניה הדרך להגיש תביעה נפרדת בבית המשפט המוסמך. 

33.
על כך נוסיף, כי עבודתם של התובעים הייתה בהתאם להתרים; עבודה בהתאם להתרים גם אם היא נעשית שנים רבות, יש לראות בה הסכם לתקופה קצובה. כלומר, חוזה אשר ברור מראש כי לא יוכל להימשך משך תקופה בלתי מוגבלת, גם אם המועד המדויק בו יסתיים ההסכם אינו ידוע מראש (ע"ע 145/07 גדיק אוגוסטין – אהרן המל פס"ד מיום 9.12.07). נוכח תכלית החקיקה העומדת ביסוד חוק פיצויי פיטורים, נכון וראוי איפוא לפרש את המונח "פוטר" שבסעיף 1 (א) לחוק באופן שיכלול גם את הנסיבות כפי שתוארו. 

34.
כפי ששנינו קודם לכן גרסת התובעים, לפיה נאמר להם כי הנתבעת אינה מעוניינת להעסיק ערבים, יכולה בהקשר המתאים להתקבל על הדעת, אם נבין כי לנתבעת לא הייתה כל ברירה אלא להפסיק את העסקת התובעים, בהתאם למכסות שנקבעו לה, שהיו מעט שבמעט, בשים לב לכך כי הצדדים ידעו מראש ומסוף 2003 כי המפעל עומד להיסגר. 


מכאן, שהאמירה לפיה הנתבעת אינה מעוניינת להעסיק ערבים צריכה להתפרש יותר לכיוון אינה יכולה להעסיק ערבים. 

35.
אשר על כן, נסיבות סיום עבודתם של התובעים מהוות פיטורים לכל דבר ועניין, המזכים אותם בפיצויי פיטורים. 

36.
אופן חישוב פיצויי הפיטורים 


מאחר וגרסת הנתבעת באשר לנסיבות סיום עבודת התובעים התקבלה על דעתנו הרי יוצא שכל התובעים, שמועד סיום עבודתם הוא מחודש 4/04 זכאים לפיצויי פיטורים. התובעים שסיימו לעבוד לפני כן – אינם זכאים לפיצויי פיטורים, באשר לא הוכחה זכותם לפיצויי פיטורים. 


ככלל צוין בכתבי התביעה, כי כל התובעים סיימו לעבוד ב- 4/04 או ב- 8/04. אך ככל שלא הייתה הסכמה לכך, בחנו את תלושי השכר שצורפו לכתב התביעה, ואם אלו היו של מועדים המוקדמים ל- 4/04, לא התקבלה הטענה. 


כך למשל, מוחמד איסמאעיל (עב 1837/07) – תלושי השכר שצורפו לכתב התביעה היו של 99 ו- 2000, כאשר נטען כי סיים לעבוד ב- 2004, מבלי שהדבר הוכח. 


חליל נצר (ע"ב 1826/07) – תלושי השכר שצורפו לכתב התביעה היו של 3/00 ו- 5/01 ועל כן סיום תקופת העבודה אינו 4/04. כאן טענה הנתבעת, כי שילמה לתובע את פיצויי הפיטורים בהתאם לנקוב בתלוש מ- 2/02, אשר צורף לכתב ההגנה כנספח ב'. 

כאשר נטענה טענה של חוסר רציפות ע"י הנתבעת, בדקנו  את תלושי השכר שצורפו לכתב התביעה. כך בעניינו של ג'ומעה מקדאד (עב 1549/07) החל לעבוד ב- 1.7.91, כשלכתב התביעה  צורף תלוש של 6/05 בו נרשם מועד תחילת עבודה שהוא 1.7.91. על כן, תובע זה זכאי לפיצויי פיטורים. 

לעומת זאת העובד מחמוד מוחמד זאיד (ד"מ 1696/07) משלושת תלושי השכר שצורפו לכתב התביעה ניתן לראות שני מועדים לתחילת עבודה 20.4.01 ו- 20.2.04. משלא הובאו תלושים לכל התקופה אין עובד זה זכאי לפיצויי פיטורים. 


לגבי העובד דאבוס חאמדי (ד"מ 1694/07), אשר טען כי סיים ב- 2/04 והודה בעדותו ובתצהירים, כי התפטר (עמ' 29) – אין הוא זכאי לפיצויי פיטורים.

השכר הקובע לצורך חישוב פיצויי פיטורים היה מוסכם ברוב המקרים. כאשר לא הייתה הסכמה נלקח הממוצע של הרכיב הנקרא "משכורת", שעה שלא הוכח ע"י התובעים כי יש לקחת בחשבון רכיבים נוספים, וזאת על סמך תלושי השכר שצורפו לכתב התביעה. 


סכומי הפיצויים הם בהתאם אלו שהופיעו בסיכומי התגובה של התובעים. 

37.
פדיון חופשה שנתית


במרבית התביעות הסכימו הצדדים על הסכום המגיע ברכיב זה. מאחר ולא הובאה ראיה מטעם הנתבעת בעניין מעקב מסודר אחר ימי החופשה בתלושים, או ניהול פנקס חופשה, הרי שבמקום בו לא הוסכם בין הצדדים על הסכום המגיע, נלקח בחשבון הסכום המופיע בריכוז שערכו התובעים שצורף לסיכומי התשובה מטעמם. 

38.
דמי הבראה

הסכומים שנלקחו בחשבון היו אלו שהופיעו בסיכומי התשובה של התובעים, אלא אם הסכום שנתבע היה יותר מהמגיע בהתאם לוותק. 


הנתבעת בחישוביה קצבה לתובעים סכומים אחידים, שבחלק ניכר מהמקרים היה גבוה מהנתבע, ועל כן פסקנו רק את שהתובעים עתרו לו בסיכומיהם. 

39.
דמי נסיעות

בתלושי השכר של התובעים אשר צורפו לכתבי התביעה ניתן לראות, כי שולמו נסיעות לתובעים ועל כן תביעה זו נדחית. 

40.
דמי חגים


בחלק מהתלושים שצורפו לכתבי התביעה מצאנו תשלום דמי חגים. יחד עם זאת נראה לנו כי בהתחשב בהיקפי המשרה המשתנים של התובעים, בהיותם עובדים יומיים, ובהתחשב בסגרים, לא ניתן לקבוע כי עבדו דרך קבע במרבית הימים בכל חודש. מכאן, התובעים לא הניחו תשתית עובדתית מספקת לפסיקת רכיב זה ועל כן התביעה בראש זה נדחית. 

41.
ביגוד


התביעה לביגוד היא תביעה נילווית ליחסי העבודה ולא ניתנת לפדיון לאחר סיום היחסים, על כן היא נדחית. 

42.
חלף הודעה מוקדמת

שני הצדדים עתרו לתשלום הודעה מוקדמת הדדית. אנו סבורים כי במקרים שבהם פוטרו עובדים, לאחר שנודע כי אזור התעשייה בארז עומד להיסגר, ובכלל זה המפעל בו עבדו התובעים, אין מקום לפסוק לתובעים הודעה מוקדמת. 


על כך נוסיף, כי במקום בו עובדים על פי התרי עבודה או שהייה, ואלו פוקעים, לא ניתן לחייב מעסיק בתשלום הודעה מוקדמת, כאשר המניעה של כניסת העובדים למפעל, נעשית בשל אילוצים שלא קשורים במעביד.


כמו כן, הודעה מוקדמת לפיטורים או התפטרות, ניתנת בין היתר, כדי לאפשר לצד המקבל למצוא מקום עבודה חדש בטרם יעזוב את מקום עבודתו הנוכחי, או למצוא מחליף לעובד. כאשר הנסיבות הן כמו בענייננו בהן קיימת מניעה של צד שלישי בעניין עבודת העובדים – לא ניתן לקיים את תכליתה של ההודעה המוקדמת.

סיכום

43.
הסכומים המגיעים לתובעים רוכזו בטבלה המהווה נספח וחלק בלתי נפרד מפסק הדין.


כל הסכומים ישאו ריבית והצמדה כחוק ממועד סיום העבודה של כל עובד עד לתשלום בפועל.


עוד תישא הנתבעת בשכר טרחת עו"ד של התובעים בסך 80,000₪, בצירוף ריבית והצמדה כחוק מהיום ועד התשלום בפועל. 

44.
המזכירות תדאג לסגור את כל התיקים הקשורים לתיק המופיע בכותרת פסק הדין. 

ניתן היום ו' באדר א, תשס"ח (12 בפברואר 2008) בהעדר הצדדים.

  _________________ ____________________
               _________________

   נ.עובדים –  ורד הלל
     נ. מעבידים –  שרגא כץ

     אילן סופר – שופט

002142/06עב 734 ויקי גוטפלייש ורות רחמים.

	 
	מספר תיק
	שם התובע
	תחילת עבודה
	סיום עבודה
	שכר קובע
	פיצוי פיטורים - מגיע
	פיצוי פיטורים - נתבע
	פדיון חופשה
	דמי הבראה
	סה"כ לתשלום לתובע
	הערות

	1
	עב  2142/06
	עיצאם אשכנתא
	ספטמבר-98
	אפריל-04
	1709
	9541.91667
	12,500
	950
	2000
	12,492
	 

	2
	עב  2143/06
	מוחמד אשכנתא
	יוני-95
	01-אוגוסט
	1733
	15885.8333
	24300
	1105
	1800
	18,791
	 

	3
	עב  2171/06
	פאיז סק
	17/01/1995
	31/08/2004
	1327
	12717.0833
	15750
	1960
	2000
	16,677
	 

	4
	עב  2172/06
	אשרף עיצאם  אשכנתא
	25/12/1994
	30/04/2004
	606
	5656
	12939
	283
	1500
	7,439
	 

	5
	עב  2997/06
	עבד אלפאתח פיאד
	29/08/2001
	30/04/2004
	894
	2384
	10788
	792
	3366
	6,542
	 

	6
	עב  2202/06
	עלי אשכנתא
	01/09/1998
	01/04/2004
	756
	4221
	8567
	945
	2000
	7,166
	 

	7
	עב  2203/06
	מחמוד דאבוס
	08/02/1998
	01/06/2004
	326
	2037.5
	13275
	248
	2000
	4,286
	 

	8
	עב  2993/06
	איהאב עמר דאבוס
	30/04/1999
	01/04/2004
	443
	2178.08333
	9785
	550
	2000
	4,728
	 

	9
	עב  2994/06
	אחמד זאיד
	26/02/1998
	30/04/2004
	842
	5192.33333
	9540
	750
	2000
	7,942
	 

	10
	עב  2995/06
	יאסר כפארנה
	16/02/1997
	30/04/2004
	234
	1677
	16212
	1170
	2000
	4,847
	 

	11
	עב  2996/06
	מוחמד לאמק נאטור
	01/04/1999
	01/08/2004
	1864
	9941.33333
	17330
	826
	3366
	14,133
	 

	12
	עב  2998/06
	עוני לאמק נאטור
	10/04/2002
	30/04/2004
	95
	190
	5130
	1350
	2000
	3,540
	 

	13
	עב  1404/07
	מוחמד עודה סולטאן
	26/06/1994
	30/09/2004
	1984
	20336
	20336
	1665
	 
	22,001
	 

	14
	דמ  1427/07
	עטאללה דרויש
	13/02/2000
	01/04/2004
	1179
	4814.25
	4716
	1800
	 
	6,516
	 

	15
	דמ  1428/07
	חוסני אלעמרין
	16/03/1997
	01/04/2004
	1815
	12705
	12705
	1400
	 
	14,105
	 

	16
	דמ  1429/07
	אחמד אבו גית
	10/05/1998
	01/04/2004
	2051
	11964.1667
	12306
	621
	 
	12,585
	 

	17
	דמ  1430/07
	וליד אבו ג'חידב
	18/07/1999
	01/04/2004
	1849
	8628.66667
	9245
	500
	 
	9,129
	 

	18
	דמ  1440/07
	מוחמד אבו שגיבה
	05/04/2000
	01/04/2004
	1800
	7050
	7200
	1100
	 
	8,150
	 

	19
	דמ  1441/07
	אסמעיל חוסין
	26/02/1998
	01/04/2004
	1230
	7482.5
	7380
	227.5
	 
	7,608
	 

	20
	דמ  1442/07
	נאאל חמאד
	01/08/2002
	01/08/2004
	1279
	2558
	2558
	1540
	 
	4,098
	 

	21
	דמ  1443/07
	דפאע קאסם
	14/04/1996
	01/10/1999
	792
	0
	2772
	390
	 
	390
	הפסיק לעבוד ב -1999

	22
	דמ  1446/07
	נמר מדוק
	01/01/2001
	01/06/2004
	1211
	4137.58333
	4239
	1387
	 
	5,525
	 

	23
	דמ  1447/07
	אחמד ריפי
	10/05/1998
	01/08/1999
	1800
	0
	1800
	765
	 
	765
	הפסיק לעבוד ב- 1999

	24
	דמ  1448/07
	מוחמד אבו פול
	20/07/1999
	01/04/2004
	1722
	8036
	8610
	1050
	 
	9,086
	 

	25
	דמ  1449/07
	מאחמד מינאוי
	25/06/1998
	01/04/2004
	1401
	8055.75
	8406
	1402
	 
	9,458
	 

	26
	דמ  1450/07
	רגב חדאד
	03/02/1999
	01/04/2004
	686
	3487.16667
	3430
	1430
	 
	4,860
	 

	27
	דמ  1452/07
	עבד אלכרים ואדיה
	25/02/1998
	01/06/2004
	1427
	8918.75
	8990
	868
	 
	9,787
	 

	28
	דמ  1453/07
	עומר שביר
	01/05/1999
	01/08/2000
	1250
	0
	1562
	700
	 
	700
	הפסיק לעבוד ב- 2000

	29
	דמ  1454/07
	אנואר אבו טביך
	01/05/2003
	01/04/2004
	1460
	0
	1460
	496
	 
	496
	עבד פחות משנה

	30
	עב  1463/07
	מוחמד מחמוד חסונה
	01/06/1991
	01/06/2004
	2161
	28093
	28093
	2468
	 
	30,561
	 

	31
	עב  1464/07
	גסאן מקדאד
	01/02/1991
	31/08/2004
	450
	6075
	25920
	2480
	 
	8,555
	 

	32
	דמ  1478/07
	פריד ברקאת
	01/10/2000
	01/04/2004
	1111
	3888.5
	3889
	988
	 
	4,877
	 

	33
	דמ  1479/07
	עבד אלכרים אבו גחידב
	05/03/1998
	01/04/2004
	1038
	6228
	6228
	750
	 
	6,978
	 

	34
	דמ  1481/07
	בסאם מלך
	01/08/1999
	01/06/2004
	2185
	10560.8333
	10925
	1044
	 
	11,605
	 

	35
	דמ  1486/07
	צבאח עיד אלסולטאן
	27/05/2003
	30/04/2004
	924
	924
	924
	480
	0
	1,404
	כמעט השלים שנת עבודה ועל כן זכאי לפ"פ

	36
	דמ  1484/07
	סלאמה גיאד
	15/03/1995
	01/04/2004
	1028
	9252
	9252
	2156
	 
	11,408
	 

	37
	דמ  1426/07
	מחמד חאמד
	02/02/1999
	01/04/2004
	2517
	12794.75
	12585
	448
	0
	13,033
	 

	38
	עב  1544/07
	אוסאמה חמאמי
	15/03/1995
	01/08/2004
	1708
	15941.3333
	16226
	810
	 
	16,751
	 

	39
	עב  1545/07
	ריאד חסאן
	23/04/1997
	01/08/2004
	1680
	12180
	12264
	1848
	 
	14,028
	 

	40
	עב  1546/07
	עבד אבו הרביד
	07/03/1995
	01/04/2004
	1845
	16605
	16605
	1454
	 
	18,059
	 

	41
	עב  1547/07
	צלאח אסלים
	07/05/1996
	01/06/2004
	2387
	19096
	19096
	1890
	 
	20,986
	 

	42
	עב  1548/07
	יוסף שבאת
	01/07/1992
	15/07/2000
	 
	0
	 
	540
	 
	540
	התפטר בשנת 2000, וקיבל פ"פ

	43
	עב  1549/07
	גומעה מקדאד
	01/07/1991
	01/09/2004
	1502
	19776.3333
	19526
	3412
	 
	22,938
	לטענת הנתבעת - חוסר רציפות בעבודה, אולם תלושי השכר מלמדים אחרת

	44
	עב  1550/07
	מוחמד חסונה
	26/05/1992
	01/08/2004
	2730
	33215
	33443
	2678
	 
	35,893
	 

	45
	עב  1556/07
	צלאח שבאת
	01/11/2003
	01/04/2004
	1250
	0
	625
	300
	 
	300
	עבד פחות משנה

	46
	עב  1558/07
	זיאד אבו חדרה
	01/07/1998
	01/08/2004
	2074
	12616.8333
	12444
	1430
	 
	13,874
	 

	47
	עב  1559/07
	מחמוד שיחה
	28/03/1995
	01/06/2004
	2413
	22119.1667
	22320
	949
	 
	23,068
	 

	48
	עב  1561/07
	חאלד מקדאד
	01/01/2001
	01/04/2004
	2718
	8833.5
	8834
	896
	 
	9,730
	 

	49
	עב  1592/07
	סלימאן אסלים
	06/04/1994
	01/08/2004
	2218
	22734.5
	22840
	2015
	 
	24,750
	 

	50
	עב  1596/07
	סלאח חג'אג'
	11/06/1996
	01/04/2004
	1312
	10168
	10496
	1088
	 
	11,256
	 

	51
	עב  1597/07
	עזיז אשכנתא
	07/02/1996
	01/04/2004
	2415
	19521.25
	19320
	1755
	 
	21,075
	 

	52
	עב  1598/07
	סלים אבו סולטאן
	05/07/1992
	01/08/2004
	2691
	32292
	32292
	1012
	 
	33,304
	 

	53
	עב  1599/07
	סלימאן אבו גית
	31/05/1997
	01/08/2004
	2971
	21292.1667
	21540
	397
	 
	21,689
	 

	54
	עב  1600/07
	נאסר עודה
	01/06/1997
	01/08/2004
	1392
	9976
	9744
	2653
	 
	12,397
	 

	55
	עב  1601/07
	אברהים קאסם
	06/04/1994
	01/04/2004
	1234
	12237.1667
	12340
	1560
	 
	13,797
	 

	56
	עב  1602/07
	מאמון מקדאד
	06/04/1994
	01/04/2004
	1449
	14369.25
	14490
	549
	 
	14,918
	 

	57
	עב  1603/07
	יוסף אבו גית
	31/05/1997
	01/04/2004
	2750
	18791.6667
	19250
	0
	 
	18,792
	 

	58
	דמ  1674/07
	אחמד אבו שגיבה
	14/02/2000
	01/04/2004
	1534
	6263.83333
	6136
	1404
	 
	7,540
	 

	59
	דמ  1680/07
	עלי אבו גרי
	08/02/2000
	01/04/2004
	1400
	5716.66667
	9800
	200
	 
	5,917
	 

	60
	דמ  1681/07
	חאלד אבו פאטמה
	26/01/2000
	01/06/2002
	732
	1708
	1830
	1080
	 
	2,788
	 

	61
	דמ  1682/07
	מוחמד דאבוס
	03/02/2000
	01/12/2002
	748
	0
	2244
	682
	 
	682
	סיים לעבוד ב 2002 וקיבל פ"פ

	62
	דמ  1683/07
	מוסא מנסור
	13/01/1999
	01/04/2004
	1544
	7977.33333
	8106
	475
	 
	8,452
	 

	63
	דמ  1684/07
	שאדי יאזיגי
	04/01/2001
	01/04/2004
	1251
	3961.5
	4128
	600
	 
	4,562
	 

	64
	דמ  1685/07
	מוחמד טבאטיבי
	28/02/2000
	01/04/2004
	1500
	6125
	6000
	884
	 
	6,884
	 

	65
	דמ  1686/07
	סלים זינו
	21/03/2000
	01/08/2004
	955
	4138.33333
	4298
	750
	 
	4,888
	 

	66
	דמ  1687/07
	זיאד כג'ק
	31/01/1999
	01/04/2004
	1535
	7930.83333
	8059
	825
	 
	8,756
	 

	67
	דמ  1688/07
	צקר עודה
	21/07/1999
	01/04/2004
	1500
	7000
	7500
	936
	 
	7,936
	 

	68
	דמ  1689/07
	עאטף שבאת 
	27/11/2001
	01/04/2004
	1014
	2366
	2535
	50
	
	2,416
	 

	69
	דמ  1690/07
	פאיד זוידי
	03/02/2000
	04/05/2003
	920
	2990
	6000
	799
	 
	3,789
	 

	70
	דמ  1691/07
	בסאם כפארנה
	01/10/2003
	01/03/2004
	1031
	0
	0
	100
	 
	100
	עבד פחות משנה 

	71
	דמ  1692/07
	מוחמד כפארנה
	14/08/2002
	01/04/2004
	1612
	2552.33333
	3224
	800
	 
	3,352
	 

	72
	דמ  1693/07
	היקל כפארנה
	11/05/2003
	30/04/2004
	1987
	1987
	1987
	496
	 
	2,483
	כמעט השלים שנת עבודה ועל כן זכאי לפ"פ

	73
	דמ  1694/07
	חמדי דאבוס
	08/03/1998
	01/02/2004
	1379
	0
	8274
	100
	 
	100
	על פי עדותו התפטר ואינו זכאי לפ"פ

	74
	דמ  1695/07
	קאיד סולטאן
	05/03/2002
	01/04/2004
	1460
	2920
	2920
	765
	 
	3,685
	 

	75
	דמ  1696/07
	מחמוד זאיד
	20/04/2001
	01/04/2004
	 
	0
	 
	150
	 
	150
	לפי תלושי השכר אין רציפות בתקופת העבודה על כן אינו זכאי לפ"פ

	76
	דמ  1697/07
	טלאל זאיד
	27/05/2003
	01/09/2004
	1413
	1766.25
	1837
	684
	 
	2,450
	 

	77
	דמ  1698/07
	שאדי זאיד
	21/03/2000
	30/04/2004
	1135
	4634.58333
	6748
	400
	 
	5,035
	 

	78
	עב  1826/07
	ח'ליל נצר
	01/06/1998
	01/01/2002
	2018
	0
	7063
	84
	 
	84
	 פוטר ב-2002 ושולמו פ"פ

	79
	עב  1829/07
	מוחמד תראבין
	01/05/1999
	01/09/2004
	3508
	18709.3333
	18592
	450
	 
	19,042
	 

	80
	עב  1830/07
	זיאד אבו גית
	03/01/1999
	01/04/2004
	1399
	7228.16667
	7415
	702
	 
	7,930
	 

	81
	עב  1831/07
	גאלב עכילה
	01/03/1999
	01/08/2004
	2468
	13368.3333
	13574
	286
	 
	13,654
	 

	82
	עב  1833/07
	אימן כפארנה
	02/02/1999
	01/04/2004
	3096
	15738
	15480
	1624
	 
	17,104
	 

	83
	עב  1834/07
	זוהיר מלך
	19/07/1999
	01/04/2004
	2035
	9496.66667
	10175
	375
	 
	9,872
	 

	84
	עב  1835/07
	אוסאמה חאמד
	19/03/2000
	01/04/2004
	2338
	9352
	9352
	385
	 
	9,737
	 

	85
	עב  1836/07
	מחמוד אחמד אסמעיל
	28/03/1994
	01/09/2004
	1465
	15260.4167
	15383
	2080
	 
	17,340
	 

	86
	עב  1837/07
	מוחמד אסמאעיל
	01/03/1995
	01/04/2001
	897
	0
	5382
	399
	 
	399
	התפטר ב- 2001

	87
	עב  1838/07
	סובחי סעאדה
	08/02/2000
	01/06/2004
	1721
	7314.25
	7400
	1250
	 
	8,564
	 

	88
	עב  1839/07
	ג'מאל סולטאן
	11/01/1999
	01/04/2004
	1645
	8499.16667
	8636
	1225
	 
	9,724
	 

	 
	סך הכל
	 
	
	סך הכל
	
	 
	 
	87359
	26032
	865,820

